Αρχαία Σκοτούσσα (Μακεδονία)

Η Σκοτούσσα ήταν αρχαία πόλη της Μακεδονίας, στην περιοχή της Οδομαντικής.Mitrev,Georgi. - On Skotoussa and „Scotusaei liberi” from the valley of the Strymon River, Arheologia Bulgarica, XII, 2008, 2, 47-58. Κατά τον Στράβωνα και τον Πτολεμαίο βρισκόταν ανατολικά του Στρυμόνα (κοντά στην αριστερή όχθη του) και σύμφωνα με τον Πευτιγγεριανό πίνακα απείχε 4 ρωμαϊκά μίλια από την Ηράκλεια τη Σιντική και 18 ρωμαϊκά μίλια από την πόλη των Σερρών.  Δ. Κ. Σαμσάρης, Ιστορική γεωγραφία της Ανατολικής Μακεδονίας κατά την αρχαιότητα, Θεσσαλονίκη 1976 (Εταιρεία Μακεδονικών Σπουδών), σ. 131-132. ISBN 960-7265-16-5.  Δ. Κ. Σαμσάρης,  Ιστορία των Σερρών κατά την αρχαία και ρωμαϊκή εποχή, Θεσσαλονίκη 1999, σ. 75-77 (Ιστoσελίδα του Δήμου Σερρών) Η θέση της ταυτίζεται πιθανώς με τα αρχαία ερείπια ανάμεσα στα σημερινά χωριά Βαμβακόφυτο και Παλαιόκαστρο.  Δ. Κ. Σαμσάρης, Ιστορία των Σερρών κατά την αρχαία και ρωμαϊκή εποχή, σ. 76-77

 Ιστορία 
Κτίστηκε απ τους Σιντούς ή Σίντιους, που προέρχονταν από την Σιντιίδα, στη σημερινή Λήμνο. Κατά το Στράβωνα ήταν Θρακικό φύλο, ενώ άλλοι ιστορικοί υποστηρίζουν πως ήταν πελασγική φυλή, συγγενική με τους Σιντίους της Σαμοθράκης που ο Όμηρος ονομάζει "Αγριόφωνες".

Η Σκοτούσσα στην ελληνιστική περίοδο έκοψε νόμισμά της. Ιστορικοί αναφέρουν πως απεικονίζει τον Ηρακλή Ροπαλοφόρο. Γνώρισε μεγάλη ανάπτυξη, κυρίως στον τομέα του εμπορίου. Το 168 π.Χ., οι κάτοικοι στο πλευρό του τελευταίου βασιλιά της Μακεδονίας, Περσέα πολέμησαν κατά των Ρωμαίων στη Μάχη της Πύδνας, στην Πιερία.

 Ρωμαϊκή εποχή 
Η Σκοτούσσα περιελήφθηκε στο πρώτο μέρος της ρωμαιοκρατούμενης Μακεδονίας, του οποίου πρωτεύουσα ήταν η Αμφίπολη. Το 42 π.Χ. μετά την Μάχη των Φιλίππων κάθε αρχαία πόλη της Μακεδονίας υπήχθη στο καθεστώς των ελεύθερων πόλεων (civitates liberae). Κατά τη ρωμαϊκή εποχή από τη Σκοτούσσα διερχόταν μια διακλάδωση της Εγνατίας οδού, η οποία προς βορρά οδηγούσε στην Ηράκλεια τη Σιντική κι από κει, μέσω των στενών του Κλειδιού (Ρούπελ), στη Σαρδική (σημ. Σόφια).  Δ. Κ. Σαμσάρης, Ιστορία των Σερρών κατά την αρχαία και ρωμαϊκή εποχή, σ. 148-149 Γότθοι και Έρουλοι στα μέσα του 3ου αιώνα λεηλάτησαν την πόλη - κράτος των Κοτουσαίων παράλληλα με πολλές άλλες πόλεις της Μακεδονίας. Οι κάτοικοι έκτισαν ξανά την πόλη με την πάροδο του χρόνου, αλλά ποτέ δεν είχε την αίγλη που είχε ως τότε.

Παραπομπές

Κατηγορία:Αρχαία Οδομαντική
Κατηγορία:Πόλεις της αρχαίας Μακεδονίας